जेपीसी गठन पर लोकसभा अध्यक्ष की बैठक  
2 जी स्पेक्ट्रम मामले में जेपीसी गठन के मुद्दे पर रविवार को लोकसभा अध्यक्ष ने सर्वदलीय बैठक बुलाई है। सोमवार से संसद का बजट सत्र शुरू होगा।
सरकार और विपक्ष के बीच फ़ासले कम करने के लिए लोकसभा स्पीकर ने रविवार को सभी राजनीतिक दलों की एक बैठक बुलाई है। सोमवार से शुरू हो रहे बजट सत्र से ठीक पहले ये बैठक बुलाई गई है।  स्पीकर ने रविवार को सभी पार्टियों के साथ लंच रखा है। उम्मीद है कि स्पीकर सभी पार्टियों से संसद चलने देने की पैरवी करेंगी। सरकार 2जी घोटाले की विपक्ष की मांग पर सहमति जता सकती है। सरकार ने संकेत दिए हैं कि जांच पैनल में लोकसभा और राज्यसभा के 30 सदस्य होंगे। इसमें छोटी पार्टियों को शायद जगह न मिले।